Document ID: /roh_data/filtered/rm_wikipedia_new.jsonl.gz/952

Dongo (Dùnch [ˈdʊŋk] en dialect comasc)  è ina vischnanca taliana cun 3.380 abitants. Ella giascha en la provinza da Com (Como) che fa part da la Lumbardia.

Geografia
La vischnanca giascha en il delta dal flum Albano.
Dongo cunfina cun las vischnancas da Colico (LC), Consiglio di Rumo, Garzeno, Germasino, Musso, Pianello del Lario e Stazzona.

Istorgia
En l'april 1945 (vers la fin da la Segunda Guerra mundiala) han partisans a Dongo renconuschì ed arrestà Benito Mussolini che vuleva sfugir en la Vuclina cun in transport da truppas tudestgas.

Lieus d'interess
Baselgia parochiala Santo Stefano (1716)
Baselgia Santa Maria (1905) en la fracziun Martinico
Baselgia da peligrinadi e claustra Madonna delle Lacrime (1607) cun maletgs curius
Palazzo Manzi (1803), Chasa da cumin
Baselgia San Gottardo (1652)

Persunalitads
Anna Vertua Gentile (1846–1926), scriptura, scolasta
Stefano Gobbi (1930–2011), spiritual catolic e fundatur dal muviment dals sacerdots marians (Marianische Priesterbewegung)
Tolomeo Gallio, cardinal
Giulio Rubini (1844–1917), politicher
Giorgio Enrico Falck (1866–1947), politicher ed impressari
Ferdinando Mezzasoma (1907–1945), politicher e faschist
Alessandro Pavolini (1903–1945), politicher e schurnalist
Fabio Ferrario, giugader da ballape

Litteratura
Anna Ferrari-Bravo, Paola Colombini: Guida d'Italia. Lombardia (esclusa Milano). Milano 1987, S. 316.
Lombardia - Touring club italiano, Touring Editore (1999), ISBN 88-365-1325-5 (online)

Colliaziuns

Adolf Collenberg: Dongo en il Lexicon istoric retic
Pagina-web da la vischnanca da Dongo (talian)
Informaziuns davart Dongo (talian)

Annotaziuns